பழங்குடி மக்கள் ஒன்று கூடும் கிராமசந்தையது, ஒரு பக்கம் கூடை கூடையாக குவித்து வைக்கபட்டுள்ள விதவிதமான கருவாடுகள், குச்சியில் குத்தி வைக்கபட்டுள்ள உலர்ந்த மாமிசம், மலிவான உடைகள், காய்கறிகள், பழங்கள், பலசரக்கு பொருட்கள், நகரங்களில் இருந்து விற்பனைக்கு வந்து குவிந்துள்ள பிளாஸ்டிக் சாமான்கள், சோப்பு, பவுடர், பாசிமணிகள், ஸ்டிக்கர் பொட்டுகள், ரப்பர் செருப்புகள், அலுமினியப்பாத்திரங்கள், இன்னொரு பக்கம் போதை தரும் சுண்டக்கஞ்சி போன்ற ரைஸ்பியர் விற்கும் பெண்கள், தமுக்கு செய்து விற்கும் ஒரு குடும்பம், மாடுகளுக்கு லாடம் அடிக்கும் ஆள், குடை, டார்ச் லைட் விற்பவர்கள், என நிறைய கடைகள், நமது சந்தைகளைப் போல உரத்த சப்தம், கூக்குரல் எதுவுமில்லை, தள்ளுமுள்ளு கிடையாது,